open-index/open-wikipedia-markdown huggingface dataset:
Classic Riders

**Classic Riders** on Eesti vanamootorrattaklubi. Ametlikult registreeriti klubi 2009. aastal nimega CLASSIC RIDERS MTÜ, kuid klubi ajalugu ulatub 1970. aastatesse. Klubi loosungiks on Bulat Okudžava laulu sõnad: "Lollid armastavad koguneda karja. Ees on karjajuht, kogu oma ilus."

## Klubi ajalugu
1970. aastatel toimus Narva-Jõesuus igal aastal motokross, mis pakkus huvi nii Narva-Jõesuu kui ka Narva elaniketele. Hommikust õhtuni jälgisid noored mootorratturite elu. Mootorrattavõistlused said neile ajendiks Narva-Jõesuu enda motoklubi loomisel. 1977. aastal asutasidki aktiivsed noored Anatoli Lavrentjev, Dmitri Lavrentjev, Pavel Petraš, Mihhaill Megerjan, Valeri Keplast, Andrei Paljanov ning Toomas Repmank klubi Classic Riders. Et mootorratast  endale saada oli tol ajal raske, said mõned õnnelikud omandada mopeedid. Värske klubi liikmed hakkasid ise tegelema motokrossiga Narva klubis, mille oli asutanud Ants Pihelgas ja mis oli ainus koht linnas, kus oli võimalus tegeleda  mootorratastega. 1983. aastal lõi Aleksej Ülle Narva kutseõppekeskuses töökoja, kus projekteeriti ja pandi kokku mootorrattaid ning trike`e. Praeguseks on Aleksej Ülle Classic Ridersi liige..

Vana tehnikaga tegelemise võimalus tekkis alles 1987. aastal. Samal ajal hakkas klubi korraldama esimesi üleriigilisi väljasõite. Anatoli Lavrentjev oli klubist esimene, kes hakkas taastama ka  autosid. Esimeseks autoks oli ZAZ-965..

Ametlikult registreeriti Classic Riders 2009. aastal.

## Classic Riders tänapäeval
10. mai 2013 andmete järgi on klubis 7 liiget: Pavel Petraš, Anatoli Lavrentjev, Aleksei Kožaev,  Aleksej Ülle, Anatoli Novohatski, Andrei Lossev ning Vladimir Lossev. Classic Riders võtab osa Narva ja Narva-Jõesuu linnapidudest ja korraldab väljasõite teistele vanamootorrattaklubidele. Iga suvi korraldab Classic Riders vanamootorrattastepäeva rahvusvahelise mootorrattapeo Narva Bike raames..

## Tehnika
10. mai 2013 andmete järgi on klubil 18 mootorratast, 7 autot, 2 motorollerit ja 1 mopeed..

### Mootorrattad
* 1940. aasta – Wanderer 1SP
* 1943. aasta – DKW NZ 350
* 1944. aasta – DKW NZ 350 – 1
* 1947. aasta – BMW R-35
* 1948. aasta – IZ-350
* 1949. aasta – IZ-350
* 1953. aasta – M-72"Replica"
* 1954. aasta – Peugeot 125 CC
* 1956. aasta – M-72
* 1956. aasta – IZ-49
* 1959. aasta – Simson
* 1959. aasta – K-750
* 1961. aasta – K-750
* 1969. aasta – "Ural 2" M-63
* 1973. aasta – MB-650
* 1982. aasta – "Ural" M-67
* 1987. aasta – IMZ 8.903-10
* 1996. aasta – Harley-Davidson

### Autod
* 1945. aasta – GAZ-67
* 1952. aasta – GAZ-69
* 1953. aasta – GAZ-67
* 1959. aasta – Moskvitš 407
* 1960. aasta – GAZ-63
* 1966. aasta – GAZ-21
* 1982. aasta – GAZ-24
### Motorollerid ja mopeedid
* 1969. aasta – Zündapp R-50
* 1983. aasta – Tulitsa
* 1984. aasta – Riga-13

## Viited

## Välislingid
* Classic Ridersi veebileht
Karksi põrguallikad

**Karksi põrguallikad** on allikad Sakala kõrgustikul asuvas Karksi ürgorus, halduslikult Viljandi maakonnas Mulgi vallas Karksi-Nuia linnas.

Üks allikatest on moodustanud Karksi põrguhaua ehk koopa. Selle allika vooluhulk on 2–5 l/s.

Karksi põrguallikad asuvad Karksi maastikukaitsealal, Linnaveske järve truubist umbes 100 m põhja pool.

## Ajalugu
1930. aastal oli Karksi-Nuiast Polli viiva teeotsa ligidal nüüdseks kuivanud Jordani allikas, kust veel 20. sajandi alguses veeti alevisse vett ja kust õigeusklikud tõid pühitsetud vett.

## Vaata ka
*Karksi maastikukaitseala
*Karksi ürgorg
*Linnaveske järv

## Viited

## Välislingid
*
*
*
Rutu allikas

**Rutu allikas** on kaitsealune allikas Viljandi maakonnas Mulgi vallas Ainja külas.

Allikas avaneb Rutu mägede lääneserval. 

## Viited

## Välislingid
*
*
*
*
Wise'i maakond

**Wise'i maakond** (*Wise County*) on maakond USA-s Texase osariigis.

Maakonna halduskeskus on Decatur.

Maakonna pindala on 2391 km². Veepindala on 47 km².

Elanike arv oli 2010. aasta rahvaloenduse järgi 59 127. Aastal 2000 oli elanike arv 48 793.
 
## Naabermaakonnad
* Montague'i maakond (põhjas)
* Cooke'i maakond (kirdes)
* Dentoni maakond (idas)
* Tarranti maakond (kagus)
* Parkeri maakond (lõunas)
* Jacki maakond (läänes)

## Ajalugu
Wise'i maakond moodustati 1856. aastal Cookei maakonna osast. Maakond on saanud nime Ameerika Ühendriikide Esindajatekoja liikme ja 38. Virginia kuberneri Henry A. Wise'i järgi.

## Kaitsealad
* Lyndon B. Johnson National Grassland (osa)

## Viited

## Välislingid
* Wise'i maakonna koduleht (*inglise keeles*)
Belli maakond (Kentucky)

**Belli maakond** (*Bell County*) on maakond USA-s Kentucky osariigis.

Maakonna halduskeskus on Pineville ja suurim linn Middlesboro.

Maakonna pindala on 936 km². Veepindala on 2 km².

Elanike arv oli 2010. aasta rahvaloenduse järgi 28 691. Aastal 2000 oli elanikke 30 060.

## Naabermaakonnad
* Clay maakond (kirdes)
* Leslie maakond (kirdes)
* Harlani maakond (idas)
* Lee maakond (kagus)
* Claiborne'i maakond (lõunas)
* Whitley maakond (edelas)
* Knoxi maakond (läänes)

## Ajalugu
Belli maakond moodustati 1. augustil 1867 Harlani ja Knoxi maakonna osadest. Maakond on nime saanud USA poliitiku Joshua Fry Belli järgi. Maakonna kohtumaja on hävinud kolm korda; 1914 ja 1918. aastal hävis hoone tulekahjus ja 1976. aastal üleujutuses.

## Viited

## Välislingid
* Belli maakonna koduleht (*inglise keeles*)
Belli maakond

**Belli maakond** (*Bell County*) on maakond USA-s Texase osariigis.

Maakonna halduskeskus on Belton.

Maakonna pindala on 2818 km&sup2;. Veepindala on 73 km&sup2;.

Elanike arv oli 2010. aasta rahvaloenduse järgi 310 235. Aastal 2000 oli elanike arv 237 974.
 
## Naabermaakonnad
* McLennani maakond (põhjas)
* Fallsi maakond (kirdes)
* Milami maakond (kagus)
* Williamsoni maakond (lõunas)
* Burneti maakond (edelas)
* Lampasase maakond (läänes)
* Coryelli maakond (loodes)

## Ajalugu
Belli maakond moodustati 1850. aastal Milami maakonna osast. Maakond on saanud nime 3. Texase kuberneri Peter Hansborough Belli järgi.

## Viited

## Välislingid
* Belli maakonna koduleht (*inglise keeles*)
Whitley maakond (Kentucky)

**Whitley maakond** (*Whitley County*) on maakond USA-s Kentucky osariigis.

Maakonna halduskeskus on Williamsburg.

Maakonna pindala on 1153 km&sup2;. Veepindala on 13 km&sup2;.

Elanike arv oli 2010. aasta rahvaloenduse järgi 35 637. Aastal 2000 oli elanikke 35 865.

## Naabermaakonnad
* Laureli maakond (põhjas)
* Knoxi maakond (kirdes)
* Belli maakond (idas)
* Claiborne'i maakond (kagus)
* Campbelli maakond (lõunas)
* McCreary maakond (läänes)

## Kaitsealad
* Daniel Boone'i metsakaitseala (osa)

## Viited
Etna-Troy vald

**Etna-Troy vald** (*Etna-Troy Township*) on vald (*township*) Ameerika Ühendriikides Indiana osariigis Whitley maakonnas.

2010. aastal elas vallas 1899 inimest. 2000. aastal 1833 inimest.

Valla pindala on 93,29 km². Veepindala on 2,25 km².

## Viited
Thorncreeki vald

**Thorncreeki vald** (*Thorncreek Township*) on vald (*township*) Ameerika Ühendriikides Indiana osariigis Whitley maakonnas.

2010. aastal elas vallas 4166 inimest. 2000. aastal 3925 inimest.

Valla pindala on 93,39 km². Veepindala on 2,33 km².

## Viited
Whitley maakond

**Whitley maakond** (*Whitley County*) on maakond USA-s Indiana osariigis.

Maakonna halduskeskus on Columbia City.

Maakonna pindala on 875 km². Veepindala on 6 km².

Elanike arv oli 2010. aasta rahvaloenduse järgi 33 292. Aastal 2000 oli elanike arv 30 707.
 
## Naabermaakonnad
* Noble'i maakond (põhjas)
* Alleni maakond (idas)
* Huntingtoni maakond (lõunas)
* Wabashi maakond (edelas)
* Kosciusko maakond (läänes)

## Ajalugu
Whitley maakond moodustati 7. veebruaril 1838. aastal Alleni ja Elkharti maakonna osadest. Maakond on saanud nime William Whitley järgi, kes hukkus Thamesi lahingus 1812. aasta sõjas.

## Viited

## Välislingid
* Whitley maakonna koduleht (*inglise keeles*)
Taani nimi

**[[Taani]]** nime päritolu ei ole selge.

6. sajandil kirjutasid Prokopios ja Jordanes põhjapoolsest rahvast nimega *danoi* ja *dani*. Vanapõhja keeles nimetati rahvast mitmuse omastavas *danir*, mis võib tähendada umbes 'lauskmaalased'. Tegu on tõenäoliselt tuletisega indoeuroopa algkeele juurest  **dhen-*, mis tähendab 'peopesa, tasane maa'. Taanide nime on seostatud ka iiri sõnaga *duine* 'inimesed'. 

Sõna *mark* (vrd markkrahvkond) kasutati vanaülemsaksa keeles ja  vanainglise keeles tähenduses 'piirimaa'. Sõna *Danmark* võis niisiis tähendada 'lauskmaalaste piirimaa' ning see maa võis olla Schleswigi metsad, nii et tegu oli taanide piirimaaga lõunas elanud sakslaste suhtes Frangi riigi annaalides ("Annales Regni Francorum") räägitakse, et Frangi riigi saadikud kohtusid 825 nende kuningatega "nende margis". Räägitakse ka, et taanid "tulid marki" (*ad marcam*), et rünnata sakse Eideri jõe juures praeguse Schleswig-Holsteini alal aastal 828. Tegu võib olla ka piirialaga Smålandi kõrval kirdes.  Sõna *mark* pärineb vanapõhja sõnast *mǫrk* ('haritud või harimata maa'; 'metsane maa'), selles tähenduses esineb ta näiteks nimedes Telemark ja Hedmark.   

Jordanese järgi jääb mulje, et taanid kuulusid gooti hõimu  *Suetidi* ning olid tulnud praeguse Rootsi alalt. Nad olevat heruulid maalt välja ajanud. Taane ei maini Tacitus (98), kuid ta mainib goote *gothones*. Kui taane 1. sajandil ei eksisteerinud ja Jordanese kirjeldus on õige, võis taanide etniline rühm tekkida 2. või 3. sajandil.

Mõned vanemad allikad vihjavad, et taanlased olid identsed götalastega. Gregorius Toursist kirjeldas 6. sajandil, kuidas taanide kuningas  *Chochilaisus* tapeti 515 merelahingus Frangi riigi rannikul. Gregorius nimetab kuningat taaniks (*dani*), ent  "Beowulfis" nimetatakse teda geatide kuningaks nimega Hygelac. Raamatus "Liber Monstrorum" nimetatakse teda *rex Getarum* ja raamatus "Liber historiae Francorum" nimetatakse teda *rege Gotorum*. Niisuguse samastamise juures on raskuseks see, et teised allikad, nagu Prokopios ja Jordanes, teevad götalastel ja taanidel vahet. On vaieldav, kas geatid olid götalased või jüüdid, ning "Beowulfi" ei saa ebakriitiliselt ajalooallikana kasutada. 

Sedamööda, kuidas sõna *mark* hakkas tähendama kogu maad, mitte ainult praeguse Schleswigi ala, hakati nime *Danmark* kasutama piirkonna kõigi rahvaste kohta. 

On levinud arvamus, et Taani nimi on esimest korda kirja pandud Väikesel Jellingi kivil umbes 930–950. Seal on omastavas käändes *tanmarkaR*. See on esimene kirjapanek Taanis, aga nime *Denamearc* mainib aga juba umbes 890 norralane Ottar anglosaksi kroonikas "Orosius" jutustuses reisist Skiringssalist Vestfoldis Hedebysse.  Alfred Suure ümberjutustuses umbes samast ajast   – Hedeby Wulfstani kirjelduses Hedebyst alanud meresõidust nimetatakse Langelandi, Lålandit, Falsterit ja Skånet Taani osadeks  (*Þas land call hyrað to Denemearcan*, 'kõik need maad kuuluvad Taanile'). Aasta 908 all kirjutas Regino Prümist, et rahvas "Taanist" (*ex Denimarca*) ründas põhja poolt praegust Hollandit. Aastal 965 ütles üks Otto I-le kuulunud diplom, et tema piiskopkond asub *in marca vel regno Danorum*..

## Viited
Washingtoni vald (Harlani maakond)

**Washingtoni vald** (*Washington Township*) on vald USA-s Nebraska osariigis Harlani maakonnas.

2010. aastal elas vallas 61 inimest. 2000. aastal elas 66 inimest.

Valla pindala on 93,23 km². Veekogusid ei ole.
Wabashi maakond (Indiana)

**Wabashi maakond** (*Wabash County*) on maakond USA-s Indiana osariigis.

Maakonna halduskeskus ja suurim linn on Wabash.

Maakonna pindala on 1090 km². Veepindala on 22 km².

Elanike arv oli 2010. aasta rahvaloenduse järgi 32 888. Aastal 2000 oli elanikke 34 960.
 
## Naabermaakonnad
* Kosciusko maakond (põhjas)
* Whitley maakond (kirdes)
* Huntingtoni maakond (idas)
* Granti maakond (lõunas)
* Miami maakond (läänes)
* Fultoni maakond (loodes)

## Ajalugu
Wabashi maakond moodustati 2. veebruaril 1832 Cassi ja Granti maakonna osadest. Maakond on saanud nime Wabashi jõe järgi.

## Kiilma
Wabashi maakonna külmim kuu on jaanuar, kui keskmine temperatuur −10 °C (−14 °F), soojem kuu on juuli 28 °C (83 °F). Külmarekord on −31 °C (−24 °F), mis on mõõdetud 1985. aasta jaanuaris ja soojarekord on 39 °C (103 °F), mis on mõõdetud 1988. aasta juunis. Keskmine sajuhulk veebruaris on 48 miilimeetrit ja juuni keskmine sajuhulk on 107 millimeetrit.

## Viited

## Välislingid
* Wabashi maakonna koduleht (*inglise keeles*)
Erik Moseholm

**Erik Moseholm** (13. mai 1930 – 12. oktoober 2012) oli taani džässkontrabassist, helilooja ja ansamblijuht.

Ta oli aastail 1961–1966 DR Big Bandi juht ning aastail 1992–1997 Kopenhaagenis tegutseva Rütmimuusika Konservatooriumi (Rytmisk Musikkonservatorium) juhataja.

## Muusikukarjäär
Moseholm sündis Fredericias, kus ta esines juba teismelisena oma ansambliga. 1948 kolis Kopenhaagenisse, kus temast sai üsna pea üks oma aja silmapaistvamaid modernset džässi viljelevaid muusikuid. Lisaks tegeles ta klassikalise muusikaga. Tema osalusel valmis ligi poolsada albumit, osa koostöös selliste rahvusvaheliste tähtedega nagu Don Byas ja Eric Dolphy. Peale selle mängis ta kammermuusikaansamblis Societas Musica ning oli Kopenhaageni sümfooniaorkestri solist. Moseholm juhtis ka erisuguseid ansambleid, neist üks kuulsamaid DR Big Band.

Heliloojana komponeeris ta muusikat eri suuruses orkestritele ning teatri ja filmide tarbeks.

Alates 1998. aastast tegi ta helilooja ja kontrabassistina koostööd oma abikaasaga, jutuvestja ja näitleja Vigga Broga.

## Ansamblijuhikarjäär
Pärast DR Big Bandi juhtimist asus Moseholm tööle Taani rahvusringhäälingusse, muu hulgas oli ta tööülesandeks DR Big Bandi haldamine.
Aastatel 1992–1997 oli ta Rütmimuusika Konservatooriumi juhataja.

Moseholm oli Taani muusikaelus uute algatuste eestvedaja, kes parendas kõigi oma ettevõtmistega taani rütmimuusika keskkonda. 

Algatuste näiteid:
*orkestrite tutvustamine koolides;
*muusikatöötubade korraldamine;
*muusikaga seotud organisatsioonide (nt DJBFA, DJF ja FaJaBeFa) loomine.

Ta oli seotud ka Nordisk Workshopi ja Mordjazzi loomisega.

## Tunnustus
* 1958 – Taani aasta džässmuusik
* 1960 – Euroopa aasta džässkontrabassist
* 1998 – Dannebrogi ordu aumärk

## Viited
August Krogh

**Schack August Steenberg Krogh** (15. november 1874 – 13. september 1949) oli taani füsioloog, Nobeli auhinna laureaat.

Ta oli aastatel 1916–1945 Kopenhaageni ülikooli loomafüsioloogia professor.

Aastal 1920 sai ta oma töö eest kapillaaride uurimisel Nobeli füsioloogia- või meditsiiniauhinna. 

## Tunnustus
*1932 – valiti Saksimaa Teaduste Akadeemia Leipzigis korrespondentliikmeks
*1937 – valiti Londoni Kuningliku Seltsi välisliikmeks

## Välislingid
* Biography, Nobelprize.org
Wabashi maakond

**Wabashi maakond** (*Wabash County*) on maakond USA-s Illinoisi osariigis.

Maakonna halduskeskus ja suurim linn on Mount Carmel.

Maakonna pindala on 589 km². Veepindala on 11 km².

Elanike arv oli 2010. aasta rahvaloenduse järgi 11 947. Aastal 2000 oli elanikke 12 937.
 
## Naabermaakonnad
* Lawrence'i maakond (põhjas)
* Knoxi maakond (idas)
* Gibsoni maakond (lõunas)
* Edwardsi maakond (edelas)
* Richlandi maakond (läänes)

## Ajalugu
Wabashi maakond moodustati 27. detsembril 1824 Edwardsi maakonna osast. Maakond on nime saanud Wabashi jõe järgi.

## Viited
Jakob Lange (arhitekt)

**Jakob Lange** (sündinud 1. mail 1978) on taani arhitekt.

Ta on lõpetanud Kuningliku Taani Kunstiakadeemia.

Jakob Lange on Bjarke Ingelsi partner arhitektuuribüroos Bjarke Ingels Group.

Jakob Lange juhtimisel võitis koostöös Bjerke Ingelsiga valminud kavand "The Public Village" 2009. aastal Tallinna uue raekoja projekteerimiskonkursi.

## Viited

## Välislingid
* Jakob Lange, Biography
Taani parlamendivalimised

**[[Taani]] parlamendivalimised** toimuvad vähemalt iga nelja aasta tagant.

Taani parlamenti ehk Folketingi valitakse 179 liiget, kellest 175 on Taanist, 2 Gröönimaalt ja 2 Fääri saartelt.

Esimesed parlamendivalimised peeti 1849. aastal ja viimased 2011. aastal. Järgmisi on oodata 2015.

Parlamendivalimised on toimunud järgnevatel aastatel: 1849, 1852, 1853 (veebruar ja mai), 1854, 1855, 1858, 1861, 1864, 1866 (juuni ja oktoober), 1869, 1872, 1873, 1876, 1879, 1881 (mai ja juuli), 1884, 1887, 1890, 1892, 1895, 1898, 1901, 1903, 1906, 1909, 1910, 1913, 1915, 1918, 1920 (aprill, juuli ja september), 1924, 1926, 1929, 1932, 1935, 1939, 1943, 1945, 1947, 1950, 1953 (aprill ja september), 1957, 1960, 1964, 1966, 1968, 1971, 1973, 1975, 1977, 1979, 1981, 1984, 1987, 1988, 1990, 1994, 1998, 2001, 2007 ja 2011.

## Vaata ka
* Taani poliitika
Taani rahvastik

**[[Taani Kuningriik|Taanis]]** elab ligi 5,6 miljonit inimest. 2012. aasta andmetel oli neist taanlasi 89,6% ning immigrantide või hiljutiste immigrantide järglaste seas oli palju Skandinaavia ja saksa päritolu inimesi. Lisaks on palju inimesi Türgist, Iraagist, Somaaliast ja endisest Jugoslaaviast. Vähemusrahvad on Taanis ka inuitid (Gröönimaal) ja fäärlased (Fääri saartel).

Rahvastiku tihedus on keskmiselt 129 in/km² (Sjællandil isegi üle 315 in/km²). See on suurem kui näiteks Norras või Rootsis, kuid jääb alla Saksamaa vastavale näitajale.

Keskmine eluiga on meestel 76,3 ja naistel 80,7 aastat.

Usutunnistuselt on enim luterlasi. 1. jaanuari 2013 seisuga oli Taani kirikus (Folkekirken ehk Rahvakirik) 4 430 643 liiget, mis moodustab 79% Taani rahvastikust ja umbes 90% taanlastest. Taani suuruselt järgmine usurühmitus on muslimid: neid on 210 000 ja nad moodustavad 3,7% rahvastikust.

85% taanlastest elab linnas. 54 perekonnal sajast on oma maja.

## Rahvaarv
Taani rahvaarv oli 2013. aasta alguse seisuga 5 602 628. 1. oktoobril 2012 oli see 5 587 085, 1. aprillil 2012 5 564 000 ning 2011. aasta alguses 5 560 000.

Rahvastik on alates 1970. aastatest ühtlaselt suurenenud, välja arvatud lühike periood 1980. aastate alguses.

Rahvaarvu muutumine

## Rahvastiku päritolu
2013. aasta alguse seisuga oli taanlasi 89,3% ning 600 674 ehk 10,7% moodustasid immigrandid ja nende järeltulijad. Eesti päritolu inimesi oli 1449, neist 982 naised ja 467 mehed ning 1348 sisserändajad ja 101 nende järeltulijad.

Teistel andmetel oli 91,6% Taani päritolu ning 452 095 inimest on sisserändajad ja nende järglased. Sisserändajad (sealhulgas nende järglased) on pärit peamiselt teistest Põhjamaadest (41 306), Suurbritanniast (12 000), Saksamaalt (25 444), Poolast (13 509), Bosniast ja Hertsegoviinast, (20 875), teistest Jugoslaavia maadest (23 968), Türgist (54 859), Somaaliast (16 948), Iraagist (26 351), Iraanist (14 289), Liibanonist (22 232), Afganistanist (10 876) ja Pakistanist (19 301).

## Vanuseline ja ealine koosseis
Vanuse mediaan on 39,47, meestel 38,55, naistel 40,4.

Vanuseline koosseis: 
*1...17 aastat – 21,1%
*18...66 aastat – 65,2%
*67 ja rohkem aastat – 13,7%
*0...14 aastat: 18,8% (mehi 524 250; naisi 497 683)
*15...64 aastat: 66,1% (mehi 1 811 787; naisi 1 780 907)
*65 ja rohkem aastat: 15,1% (mehi 349 458; naisi 468 250)

Ealine koosseis
*üldine näitaja: 0,98 meest 1 naise kohta
*vastsündinud: 1,06 meest 1 naise kohta
*alla 15 aasta: 1,05 meest 1 naise kohta
*15...64 aastat: 1,02 meest 1 naise kohta
*65 või rohkem aastat: 0,75 meest 1 naise kohta

## Iive
*iive: 0,34% (2005)
*sündimus: 11,36 sündi 1000 inimese kohta
*suremus: 10,43 surma 1000 inimese kohta 
*netorändekordaja: 2,53 juhtumit 1000 inimese kohta

## Laste suremus
*üldnäitaja: 4,56 surma 1000 elussünni kohta
*poistel: 4,591 surma 1000 elussünni kohta
*tüdrukutel: 4,53 surma 1000 elussünni kohta

## Õppurid
Õppureid on 1 miljon.

## Viited
Taani kliima

**[[Taani]] kliima** on valdav heitlik, niiske ja sombune parasvöötme mereline kliima. Taani asub Põhjamere ääres ning tema kliimat mõjutab Golfi hoovuse lähedus.

Talved on heitlikud, lumevaesed (lumi sajab harva ja sulab kohe), pilvised, tuulised, niisked ning soojad (mõõduka pakasega; keskmine temperatuur umbes 0,5&nbsp;°C). Jaanuari keskmine temperatuur on umbes 0&nbsp;°C, veebruari keskmine temperatuur 0...1&nbsp;°C. Talveilm kestab detsembrist märtsini.

Kevad on pikk, algab umbes märtsis. Ilm on päikesepaisteline ja pilvitu, väheste sademetega (isegi võrreldes talvega), kuid jahe ja tuuline. Keskmine temperatuur on 3...13&nbsp;°C.

Suved on vihmased ja suhteliselt jahedad. Keskmine temperatuur umbes 16&nbsp;°C (13–20&nbsp;°C). Juunis on keskmine temperatuur umbes 18&nbsp;°C ja juulis 15...17&nbsp;°C. Kuumi ilma praktiliselt ei ole, tavaliselt ei tõuse temperatuur üle 26&nbsp;°C. Sageli on ilm pilvine, kuid sajab vähem kui teistel aastaaegadel. Juuli ja august on kõige stabiilsema ilmaga, soojemad ja päikesepaistelisemad.

Sügis on pikk ja vihmane. Septembris ja oktoobris tavaliselt soojem kui kevadel, kuid vihmasem ja tuulisem. Sügisel on keskmiselt 7–14&nbsp;°C.

Tuuli on rohkem talvel.

Aasta keskmine sademete hulk on idas 600&nbsp;mm, läänes 800&nbsp;mm. Vihmapäevi on aastas keskmiselt 121. Kõige sademerikkamad on september, oktoober ja november (umbes 70&nbsp;mm kuus), kõige sademevaesem on veebruar (keskmiselt 38&nbsp;mm).

Piirkondlikud erinevused on väikesed. Mere ääres on pisut jahedam. Suvel on kõige soojem Lõuna-Jüütimaal, Lollandil ja Falsteril. Mere ääres on mere tasandava mõju tõttu suve ja talve temperatuurierinevused väiksemad. Ka sademeid on enam-vähem ühepalju. Kõige vähem sajab Suur-Beldi ümbruses (umbes 500&nbsp;mm aastas), kõige rohkem Kesk-Jüütimaa lõunaosas (üle 900&nbsp;mm aastas).

## Vaata ka
* Taani Meteoroloogia Instituut

## Viited
Rooie Dop Chica Americana IPA

**Rooie Dop Chica Americana IPA** (hollandi keeles "Punapea Chica Americana IPA") on kõrgfermenteeritud Hollandi õlu.

Seda pruulitakse Brouwerij Rooie Dopi jaoks Bodegraveni pruulikojas Brouwerij De Molen. Õlu on helekuldne, tüübilt Americana IPA. Selle alkoholisisaldus on 7,1%. Rooie Dop Chica Americana valmistamisel kasutatakse nelja humalasorti: Amarillo, Chinook, Cascade ja Columbus. Seda tehakse pinnakääritusmeetodil odralinnastest (heledad, Müncheni ja karamelliseeritud linnased) ja kaerahelvestest.

Nagu kõigil sama pruulikoja õlledel, on ka Rooie Dop Chica Americanal punane kroonkork, mis on andnud nime Rooie Dop. "Chica Americana" viitab Ameerikast pärit humalasortidele Chinook ja Cascade, mis määravad õlle maitse. Nagu kõik IPAd, on see üsna kibe. Seda pruulitakse 2012. aastast ning praeguseks on see saadaval paljudes riikides.

## Vaata ka
* Hollandi õllekultuur
* Hollandi õllede loend
* Hollandi pruulikodade loend

## Viited

## Välislingid
*Rooie Dopi pruulikoja koduleht
*Rooie Dop Chica Americana IPA portaalis Ratebeer.com
Jaama allikad

**Jaama allikad** on allikad Sakala kõrgustiku keskosas, Viljandi maakonnas Viljandi vallas Kassi külas.

Allikate koguvooluhulk on 10 l/s. Allikad voolavad Massumõisa oja ja Virastuoja kaudu Ärmä jõkke.

## Viited

## Välislingid
* 
* 
* 
* 
*
Kärstna allikas

**Kärstna allikas** on allikas Kärstna mõisa pargis; halduslikult Viljandi maakonnas Viljandi vallas.

Allika vooluhulk on 2–14 l/s.

## Viited

## Välislingid
* 
* 
* 
*
Koksvere Kooliallikad

**Koksvere Kooliallikad** on allikad Viljandi maakonnas Põhja-Sakala vallas.

Allikad avanevad maapinnale maa-alusest Räpu ojast. Suurimat allikat nimetatakse **Koksvere Kooliallikaks**.

## Viited

## Välislingid
*
Peedi allikas

**Peedi allikas** on allikas Viljandi maakonnas Põhja-Sakala vallas.

Allikas avaneb kraavi moodustunud allikalehtris.

## Viited

## Välislingid
*
Gibsoni maakond (Indiana)

**Gibsoni maakond** (*Gibson County*) on maakond USA-s Indiana osariigi edelaosas.

Maakonna halduskeskus ja suurim linn on Princeton.

Maakonna pindala on 1293 km². Veepindala on 30 km².

Elanike arv oli 2010. aasta rahvaloenduse järgi 33 503. Aastal 2000 oli elanikke 32 580.
 
## Naabermaakonnad
* White'i maakond (läänes)
* Wabashi maakond (edelas ja läänes)
* Knoxi maakond (põhjas ja kirdes)
* Pike'i maakond (idas ja kirdes)
* Warricki maakond (kagus ja idas)
* Vanderburghi maakond (lõunas)
* Posey maakond (edelas ja läänes)

## Ajalugu
Gibsoni maakond moodustati 7. aprillil 1813 Knoxi maakonna osast. Maakond on nime saanud Indiana territooriumi kuberneri John Gibsoni järgi.

## Viited

## Välislingid
* Gibsoni maakonna koduleht (*inglise keeles*)
Benito Juárez

**Benito Juárez** (sünninimi **Benito Pablo Juárez García**; 21. märts 1806 – 18. juuli 1872 México) oli Mehhiko poliitik ning aastatel 1858–1872 Mehhiko president.

Ta sündis Oaxaca osariigis San Pablo Guelataos vaeses indiaani (sapoteegi) talupoja perekonnas. Tema vanemad surid, kui ta oli kolmeaastane. Seejärel kasvatasid teda vanavanemad ning kui ka nemad surid, siis onu. Ta lõpetas 1827. aastal vaimuliku seminari ja asus seejärel õigusteadust õppima, pärast õpingute lõpetamist töötas advokaadina.

Aastatel 1847–1853 oli ta Oaxaca osariigi kuberner.

Benito Juárez oli 137 sentimeetri pikkune.

## Viited
Gibsoni maakond

**Gibsoni maakond** (*Gibson County*) on maakond USA-s Tennessee osariigis.

Maakonna halduskeskus on Trenton ja suurim linn Humboldt.

Maakonna pindala on 1563 km². Veepindala on 2 km².

Elanike arv oli 2010. aasta rahvaloenduse järgi 49 683. Aastal 2000 oli elanikke 48 152.
 
## Naabermaakonnad
* Weakley maakond (kirdes)
* Carrolli maakond (idas)
* Madisoni maakond (lõunas)
* Crocketti maakond (edelas)
* Dyeri maakond (läänes)
* Obioni maakond (loodes)

## Ajalugu
Gibsoni maakond moodustati 21. oktoobril 1823.

## Viited
Carlo Goldoni

**Carlo Goldoni** (25. veebruar 1707 Veneetsia – 6. veebruar 1793 Pariis) oli itaalia kirjanik ja ooperilibretist.

Ta on üks 18. sajandi tuntumaid itaalia komöödiakirjanikke. Goldoni uuendas Itaalia teatrit, asendades traditsioonilise improvisatsioonil põhineva *[[commedia dell’arte]]*’i kirjalike ja sisuliselt terviklike näidenditega. Tema teostes kujutatakse igapäevaelu ja tavainimesi ning pööratakse tähelepanu tegelaste iseloomule ja ühiskondlikele oludele.

Oma elu lõpu veetis ta Pariisis, kus ta tegutses kirjanikuna ja õpetajana.

## Viited
Love Is Dead

**"Love Is Dead"** on Kerli Kõivu stuudioalbum, mis anti välja 8. juulil 2008.

## Lood
#Love Is Dead – 4:36
#Walking on Air – 4:27
#The Creationist – 3:38
#I Want Nothing – 3:58
#Up Up Up – 3:26
#Bulletproof – 5:01
#Beautiful Day – 3:51
#Creepshow – 3:12
#Hurt Me – 3:37
#Butterfly Cry – 4:39
#Strange Boy – 3:18
#Fragile – 4:11
Frog Jump

**Frog Jump** on asula Ameerika Ühendriikides Tennessee osariigis Gibsoni maakonnas.

Frog Jump asub 95 meetri (312 jala) kõrgusel üle merepinna.

Asula algne nimi oli **Davis Springs**. 20. sajandi alguses sai asula arvukate konnade ja jaanimardikate järgi hüüdnime Frog Jump and Lightning Bug Center, mis aja jooksul lühenes ja sai asula ametlikuks nimeks.
Graball (Gibson)

**Graball** (ka *Grabal*) on asula Ameerika Ühendriikides Tennessee osariigis Gibsoni maakonnas.

Graball asub 143 meetri (469 jala) kõrgusel üle merepinna.
Crocketti maakond (Tennessee)

**Crocketti maakond** (*Crockett County*) on maakond USA-s Tennessee osariigi edelaosas.

Maakonna halduskeskus ja suurim linn on Alamo.

Maakonna pindala on 688 km². Veepindala on 1 km².

Elanike arv oli 2010. aasta rahvaloenduse järgi 14 586. Aastal 2000 oli elanike arv 14 532.
 
## Naabermaakonnad
* Gibsoni maakond (kirdes)
* Madisoni maakond (kagus)
* Haywoodi maakond (lõunas)
* Lauderdale'i maakond (läänes)
* Dyeri maakond (loodes)

## Ajalugu

Crocketti maakond moodustati 1871. aastal Haywoodi, Madisoni, Dyeri ja Gibsoni maakonna osadest. Maakond on saanud nime ameerika humoristi ja sõduri Davy Crocketti järgi.

## Asulaid
* Crockett Mills
* Fruitvale
* Maury City

## Viited
Crockett Mills

**Crockett Mills** on asula Ameerika Ühendriikides Tennessee osariigis Crocketti maakonnas.

Crockett Mills asub 106 meetri (348 jala) kõrgusel üle merepinna.
Fruitvale

**Fruitvale** on mitme koha nimi Kanadas ja USA-s.

***[[Fruitvale (Briti Columbia)|Fruitvale]]**, küla Briti Columbias Kanadas
***[[Fruitvale (Fresno maakond, California)|Fruitvale]]**, endine asula Californias Fresno maakonnas
***[[Fruitvale (Kerni maakond, California)|Fruitvale]]**, asula Californias Kerni maakonnas
***[[Fruitvale (Colorado)|Fruitvale]]**, asula Colorados
***[[Fruitvale (Tennessee)|Fruitvale]]**, asula Tennessees
***[[Fruitvale (Texas)|Fruitvale]]**, linn Texases
***[[Fruitvale (Washington)|Fruitvale]]**, asula Washingtoni osariigis
Fruitvale (Tennessee)

**Fruitvale** on asula Ameerika Ühendriikides Tennessee osariigis Crocketti maakonnas.

Fruitvale asub 109 meetri (358 jala) kõrgusel üle merepinna.

2012. aastal elas seal 65 inimest.
Fruitvale (Colorado)

**Fruitvale** on asula Ameerika Ühendriikides Colorado osariigis Mesa maakonnas. 

Fruitvale asub 1423 meetri (4669 jala) kõrgusel üle merepinna.
Fruitvale (Texas)

**Fruitvale** on väikelinn Ameerika Ühendriikides Texase osariigis Van Zandti maakonnas. 

Fruitvale asub 142 meetri (466 jala) kõrgusel üle merepinna.
Fruitvale (Kerni maakond)

**Fruitvale** on asula Ameerika Ühendriikides California osariigis Kerni maakonnas. Asub 4,5 miili (7,2 kilomeetri) kaugusel Bakersfieldist läänes.

Fruitvale asub 121 meetri (397 jala) kõrgusel üle merepinna.

Fruitvale asutati 1891. aastal.
Fruitvale (Fresno maakond)

**Fruitvale** on endine asula Ameerika Ühendriikides California osariigis Fresno maakonnas. Asub viie miili (kaheksa kilomeetri) kaugusel Fresnost kirdes.

Fruitvale'is töötas aastatel 1883–1892 postkontor.
McKenzie Springs

**McKenzie Spring** on endine asula Ameerika Ühendriikides California osariigis Fresno maakonnas. 

Asub 250 meetri (820 jala) kõrgusel üle merepinna.
Mountain Rest

**Mountain Rest** on endine asula Ameerika Ühendriikides California osariigis Fresno maakonnas. Asub 6 miili (9,7 kilomeetri) kaugusel Tollhouse'ist põhjas.

Mountain Restis töötas postkontor aastatel 1945–1947 ja 1948–1953.
Mountain Rest (Lõuna-Carolina)

**Mountain Rest** on asula Ameerika Ühendriikides Lõuna-Carolina osariigis Oconee maakonna kirdeosas. Asub Chattooga jõe lähedal.
Pietraporzio

**Pietraporzio** on vald Itaalias Piemonte maakonnas Cuneo provintsis.

Pietraporzio kõrgus merepinnast on 1246 meetrit. Asustustihedus on keskmiselt 1,72  inimest ruutkilomeetri kohta.

Pietraporzio piirneb järgmiste omavalitsusüksustega: Argentera, Canosio, Santo Stefano di Tinea (Prantsusmaa), Sambuco, Vinadio.

Pietraporzio halduspiirides asuvad järgmised asulad: Castello, Murenz, Pontebernardo.

## Viited

## Välislingid

* Koduleht (itaalia keeles)
Pocapaglia

**Pocapaglia** on vald Itaalias Piemonte maakonnas Cuneo provintsis.

Pocapaglia kõrgus merepinnast on 381 meetrit. Asustustihedus on keskmiselt  inimest ruutkilomeetri kohta.

Pocapaglia piirneb järgmiste omavalitsusüksustega: Bra, Monticello d'Alba, Sanfrè, Santa Vittoria d'Alba, Sommariva Perno.

Pocapaglia halduspiirides asuvad järgmised asulad: America dei Boschi, Macellai, Saliceto.


Pocapaglia panorama.jpg
Chiesa di SS.Giorgio e Donato - Pocapaglia.JPG|S. Giorgio ja S. Donato kirik
Chiesa di Sant'Agostino - Pocapaglia.JPG|Sant'Agostino kirik


## Viited

## Välislingid

* Koduleht (itaalia keeles)
Priola

**Priola** on vald Itaalias Piemonte maakonnas Cuneo provintsis.

Priola kõrgus merepinnast on 537 meetrit. Asustus&shy;tihedus on keskmiselt  inimest ruutkilomeetri kohta.

Priola piirneb järgmiste omavalitsusüksustega: Bagnasco, Calizzano, Garessio, Viola.

Priola halduspiirides asuvad järgmised asulad: Careffi, Casario, Pianchiosso, Pievetta.

## Viited

## Välislingid
* Koduleht (itaalia keeles)
Stiihia

:*Laulu kohta vaata [[Stiihia (laul)]].
*'Stiihia''' on antiikfilosoofias üks looduse põhielementidest. 

Iseeneslik ja﻿ purustav loodusjõud. Stiihiline - loodusjõuline, iseeneslik, organiseerimatu, reguleerimatu.
Haywoodi maakond

**Haywoodi maakond** (*Haywood County*) on maakond USA-s Põhja-Carolina osariigi lääneosas. Geograafilised koordinaadid on 35°55' N, 82°98' W.

Maakonna halduskeskus on Waynesville.

Maakonna pindala on 1437 km&sup2;. Veepindala on 3 km&sup2;.

2010. aasta rahvaloenduse järgi oli seal 59 036 elanikku. 2000. aastal oli elanike arv 30 707.

## Naabermaakonnad
*Cocke'i maakond (põhjas)
*Madisoni maakond (kirdes)
*Buncombe'i maakond (idas)
*Hendersoni maakond (kagus)
*Transylvania maakond (lõunas)
*Jacksoni maakond (edelas)
*Swaini maakond (läänes)
*Sevieri maakond (loodes)

## Ajalugu
Haywoodi maakond moodustati 1808. aastal Buncombe'i maakonna lääneosast. Maakond on saanud nime USA poliitiku ja rahandusministri John Haywoodi järgi.

## Kaitsealad
*Great Smoky mägede rahvuspark (osa)
*Pisgahi metsakaitseala (osa)

## Välislingid
*Haywoodi maakonna koduleht (*inglise keeles*)
Crocketti maakond

**Crocketti maakond** (*Crockett County*) on maakond USA-s Texase osariigis Edwarsi platool.

Maakonna halduskeskus on Ozona.

Maakonna pindala on 7270 km&sup2;. Veekogusid ei ole.

Elanike arv oli 2010. aasta rahvaloenduse järgi 3719. Aastal 2000 oli elanike arv 4099.
 
## Naabermaakonnad
* Uptoni maakond (põhjas)
* Reagani maakond (põhjas)
* Irioni maakond (kirdes)
* Schleicheri maakond (idas)
* Suttoni maakond (idas)
* Val Verde'i maakond (lõunas)
* Terrelli maakond (edelas)
* Pecosi maakond (läänes)
* Crane'i maakond (loodes)

## Ajalugu
Crocketti maakond moodustati 1875. aastal Bexari maakonna osast. Maakond on saanud nime USA poliitiku ja sõjakangelase Davy Crocketti järgi, kes hukkus Alamo lahingus.

## Viited

## Välislingid
* Crocketti maakonna koduleht (*inglise keeles*)
Haywoodi maakond (Tennessee)

**Haywoodi maakond** (*Haywood County*) on maakond USA-s Tennessee osariigis.

Maakonna halduskeskus ja suurim linn on Brownsville.

Maakonna pindala on 1383 km². Veepindala on 2 km².

Elanike arv oli 2010. aasta rahvaloenduse järgi 18 787. Aastal 2000 oli elanike arv 19 797.
 
## Naabermaakonnad
* Crocketti maakond (põhjas)
* Madisoni maakond (idas)
* Hardemani maakond (kagus)
* Fayette'i maakond (lõunas)
* Tiptoni maakond (läänes)
* Lauderdale'i maakond (kirdes)

## Ajalugu
Haywoodi maakond moodustati 1823. aastal. Maakond on saanud nime USA poliitiku John Haywoodi järgi.

## Kaitsealad
* Hatchie National Wildlife Refuge

## Viited

## Välislingid
* Haywoodi maakonna koduleht (*inglise keeles*)
Oconee maakond

**Oconee maakond** (*Oconee County*) on maakond USA-s Georgia osariigis. 

Maakonna halduskeskus ja suurim linn on Watkinsville. 

Maakonna pindala on 482 km&sup2;. Veepindala on 1 km&sup2;.  

Elanike arv oli 2010. aasta rahvaloenduse järgi 32 808. Aastal 2000 oli elanikke 26 225. 
 
## Naabermaakonnad
*Clarke'i maakond (põhjas)  
*Oglethorpe'i maakond (idas)
*Greene'i maakond (kagus)
*Morgani maakond (lõunas)
*Waltoni maakond (läänes)
*Barrow' maakond (loodes)

## Ajalugu
Oconee maakond moodustati 24. veebruaril 1875 Clarke'i maakonna edelaosast ja oli 135. Georgia maakond. Maakond on saanud nime Oconee jõe järgi.

## Kaitsealad
*Oconee metsakaitseala (osa)

## Viited

## Välislingid
*Oconee maakonna koduleht (*inglise keeles*)
Oconee maakond (Lõuna-Carolina)

**Oconee maakond** (*Oconee County*) on kõige läänepoolsem maakond Ameerika Ühendriikide Lõuna-Carolina osariigis.

Maakonna halduskeskus on Walhalla ja suurim linn Seneca.

Maakonna pindala on 1746 km². Veepindala on 124 km².

Elanike arv oli 2010. aasta rahvaloenduse järgi 74 273. Aastal 2000 oli elanike arv 66 215.
 
## Naabermaakonnad
* Jacksoni maakond (põhjas)
* Transylvania maakond (kirdes)
* Pickeni maakond (idas)
* Andersoni maakond (kagus)
* Harti maakond (lõunas)
* Franklini maakond (lõunas)
* Stephensi maakond (edelas)
* Habershami maakond (läänes)
* Rabuni maakond (läänes)
* Maconi maakond (loodes)

## Ajalugu
Oconee maakond moodustati 1868. aastal. Maakond on saanud nime indiaani väljendi järgi.

## Kaitsealad
* Sumteri metsakaitseala (osa)

## Viited

## Välislingid
* Oconee maakonna koduleht (*inglise keeles*)
August Gailiti nimeline novelliauhind

**[[August Gailit|August Gailiti]] nimeline novelliauhind** on kirjandusauhind, mis määratakse alates 2009. aastast kord kahe aasta jooksul eesti autorile kõige nipernaadilikuma novelli (kas fantaasiarikkus, seiklushimulised romantilised tegelased, maaliline kujutamislaad või lüüriline alatoon) eest.

Auhinda annavad välja Valga vallavalitsus (varem Valga linnavalitsus) ja Valga Keskraamatukogu. Nominendid valivad välja lugejad, Valga Keskraamatukogu kogub arvamused kokku ja edastab žüriile.

Auhinnaks on Jaak Soansi valmistatud Nipernaadi kuju. 

## Laureaadid

* 2009 Valdur Mikita, "Jänesekapsa teoreem" – Vikerkaar 2007, nr 9, lk 9–26; loetav ka Eesti Rahvusraamatukogu digitaalarhiivis; ilmunud ka Mikita raamatus "Teoreem", 2011, lk 7–44
* 2011 Mehis Heinsaar, "Kui Herman õitseb" – kogumikus "Ebatavaline ja ähvardav loodus", 2010, lk 11–17
* 2013 Kärt Hellerma, "Mängumeri" – kogumikus "Unenäoliiv", 2011
* 2015 Ervin Õunapuu, "Kui ingel laskus" – Vikerkaar 2014, nr 1/2, lk 46–58; loetav ka Eesti Rahvusraamatukogu digitaalarhiivis
* 2017 Maimu Berg, "Hitler Mustjalas"
* 2019 Armin Kõomägi, "Goglomov" – kogumikus "Minu erootika saladus", 2017, lk 182–201
* 2021 Lauri Sommer, "Pärlipyydjad" 
* 2023 Katariina Libe, "Enesetapja"
* 2025 Ave Taavet, "Tormidesööja"

## Viited

## Välislingid
* Augus Gailiti nimelise novelliauhinna statuut
*Horn, Reet, 2014. August Gailiti nimeline novelliauhind. Bakalaureusetöö. Juhendaja Mart Velsker. Tartu Ülikool, 2014
EIK

**EIK** või **Eik** või **EiK** on lühend, mis võib tähendada järgmist:
*Sihtasutus Eesti Inimõiguste Keskus
*Eesti Inseneride Kutseliit
*Eesti Interneti Kogukond
*Eesti Informaatikakeskus
*Eestikeelsete Imetajanimede Komisjon
*Ettevõtlus- ja Innovatsioonikeskus
*Euroopa Inimõiguste Kohus
*Jeiski lennujaama IATA kood
*Enskede IK, jalgpalliklubi Rootsis
*Egersunds IK, jalgpalliklubi Norras

*EiK, Eesti ansambel, varasema nimega EIXD
Terrelli maakond (Texas)

**Terrelli maakond** (*Terrell County*) on maakond USA-s Texase osariigis.

Maakonna halduskeskus on Sanderson.

Maakonna pindala on 6107 km². Veekogusid ei ole.

Elanike arv oli 2010. aasta rahvaloenduse järgi 984. Aastal 2000 oli elanike arv 1081.
 
## Naabermaakonnad
* Pecosi maakond (põhjas ja läänes)
* Crocketti maakond (kirdes)
* Val Verde'i maakond (idas)
* Brewsteri maakond (edelas)
* Acuña vald (Mehhiko) (lõunas)

## Ajalugu
Terrelli maakond moodustati 1905. aastal Pecosi maakonna osast. Maakond on saanud nime Texase kuberneri Alexander Watkins Terrelli järgi.

## Viited

## Välislingid
* Terrelli maakonna koduleht (*inglise keeles*)
Terrelli maakond

**Terrelli maakond** (*Terrell County*) on maakond USA-s Georgia osariigis. 

Maakonna halduskeskus on Dawson. 

Maakonna pindala on 874 km&sup2;. Veepindala on 6 km&sup2;.  

Elanike arv oli 2010. aasta rahvaloenduse järgi 9315. Aastal 2000 oli elanike arv 10 970. 
 
## Naabermaakonnad
*Websteri maakond (põhjas)  
*Sumteri maakond (kirdes)
*Lee maakond (idas)
*Dougherty maakond (kagus)
*Calhouni maakond (edelas)
*Randolphi maakond (läänes)

## Ajalugu
Terrelli maakond moodustati 16. veebruaril 1856. aastal 113. Georgia osariigi maakonnana Randolphi ja Lee maakonna osadest. Maakond on saanud nime USA poliitiku William Terrelli järgi.

## Viited
Tiptoni maakond (Tennessee)

**Tiptoni maakond** (*Tipton County*) on maakond USA-s Tennessee osariigi lääneosas.

Maakonna halduskeskus ja suurim linn on Covington.

Maakonna pindala on 1230 km². Veepindala on 40 km².

Elanike arv oli 2010. aasta rahvaloenduse andmetel 51 271. Aastal 2000 oli elanike arv 37 568.
 
## Naabermaakonnad
* Lauderdale'i maakond (põhjas)
* Haywoodi maakond (idas)
* Fayette'i maakond (kagus)
* Shelby maakond (lõunas)
* Crittendeni maakond (edelas)
* Mississippi maakond (loodes)

## Ajalugu
Tiptoni maakond moodustati 29. oktoobril 1823. Maakond on saanud nime USA sõjaväelase Jacob Tiptoni järgi.

## Viited

## Välislingid
* Tiptoni maakonna koduleht (*inglise keeles*)
Mississippi maakond (Missouri)

**Mississippi maakond** (*Mississippi County*) on maakond USA-s Missouri osariigi kaguosas.

Maakonna halduskeskus ja suurim linn on Charleston.

Maakonna pindala on 1111 km². Veepindala on 41 km².

Elanike arv oli 2010. aasta rahvaloenduse järgi 14 538. Aastal 2000 oli elanike arv 13 427.
 
## Naabermaakonnad
* Alexanderi maakond (põhjas)
* Ballardi maakond (kirdes)
* Carlisle'i maakond (idas)
* Hickmani maakond (kagus)
* Fultoni maakond (lõunas)
* New Madridi maakond (edelas)
* Scotti maakond (loodes)

## Ajalugu
Mississippi maakond moodustati 14. veebruaril 1845. aastal. Maakond on saanud nime Mississippi jõe järgi.

## Viited

## Välislingid
* Mississippi maakonna koduleht (*inglise keeles*)
Tiptoni maakond

**Tiptoni maakond** (*Tipton County*) on maakond USA-s Indiana osariigi keskosas.

Maakonna halduskeskus on Tipton.

Maakonna pindala on 675 km². Veepindala on 0 km².

Elanike arv oli 2010. aasta rahvaloenduse järgi 15 936. Aastal 2000 oli elanike arv 16 577.
 
## Naabermaakonnad
* Howardi maakond (põhjas)
* Granti maakond (kirdes)
* Madisoni maakond (idas)
* Hamiltoni maakond (lõunas)
* Clintoni maakond (läänes)

## Ajalugu
Tiptoni maakond moodustati 15. jaanuaril 1844. aastal Cassi, Hamiltoni ja Miami maakonna osadest. Maakond on saanud nime ohivitser John Tiptoni järgi.

## Viited

## Välislingid
* Tiptoni maakonna koduleht (*inglise keeles*)
Emmanuelle Claret

**Emmanuelle Claret** (30. oktoober 1968 – 11. mai 2013) oli prantsuse laskesuusataja, maailmameister (1996).

Emmanuelle Claret võitis 1996. aastal individuaalse kuldmedali maailmameistrivõistlustelt ja hõbeda naiskondlikus teatesõidus. Ta oli 1995.–1996. aasta maailma karikasarja üldvõitja.

Emmanuelle Claret suri 44-aastaselt leukeemiasse.

## Välislingid
*
Saastna rand

**Saastna rand** on rannaala Saastna poolsaarel; halduslikult Pärnu maakonnas Lääneranna vallas. Rannaala on arvele võetud ürglooduse objektina.

Rand on tänapäevaks kaetud rannavallidega, kohati on see kinnikasvanud. Alal esineb mitmeid aluspõhjalisi paljandeid.

## Viited

## Välislingid
*
Undva rand

**Undva rand** on Undva nina kirderannikul olev rannaala; halduslikult Saare maakonnas Saaremaa vallas. Rand on arvele võetud ürglooduse objektina.

Rannal domineerivad rannasetetena klibu. Rannasetted paiknevad alamsiluri Jaani lademe lubjakividel. Rannaala piiresse jääb Undva astang ehk Undva pank. 

## Viited

## Välislingid
*
Vanaõue luited

**Vanaõue luited** on kaitsealused luited Navesti jõe lähedal, Viljandi maakonnas Põhja-Sakala vallas Kootsi ja Vihi külas . Luited on arvele võetud ürglooduse objektina.

Luited moodustavad 2,5 km pikkuse aheliku. Luited on võetud kaitse alla Navesti maastikukaitseala koosseisus.

## Viited

## Välislingid
*
Smolnitsa luitestik

**Smolnitsa luitestik** (ka: *Smolnitsa luiteväli*) on luitestik Peipsi järve põhjarannikul; halduslikult Ida-Viru maakonnas
Alutaguse vallas. Luitestik on arvele võetud ürglooduse objektina.

## Viited

## Välislingid
*
Narva karjääri läänesein

**Narva karjääri läänesein** on Narva karjääri 4. tranšee lääneseinas olev paljand; halduslikult Ida-Viru maakonnas. Paljand on arvele võetud ürglooduse objektina.

## Viited

## Välislingid
*
Kohtla põlevkivipaljand

**Kohtla põlevkivipaljand** on endisaegses Kohtla karjääri seinas olev paljand; halduslikult Ida-Viru maakonnas Jõhvi vallas Kohtla-Nõmmest 1,5 km lääne-edela suunas. Paljand on arvele võetud ürglooduse objektina.

## Viited

## Välislingid
*
Rende

**Rende** on linn Itaalias Calabria maakonnas Cosenza provintsis.

Linnas asub Calabria ülikool. Linna elanike arv on 35 000, koos üliõpilaskonnaga üle 60 000.

## Viited
Lamezia Terme

**Lamezia Terme** (sageli lihtsalt **Lamezia**) on linn  ja kommuun Itaalias Calabria maakonnas Catanzaro provintsis.

Lamezia Terme omavalitsusüksus moodustati 4. jaanuaril 1968, kui liideti Nicastro, Sambiase ja Sant'Eufemia Lamezia.
2013. aastal elas seal 70 452 inimest.

Linn on transpordisõlmeks. Aastal 1976 ehitati Lamezia Terme lennujaam.

## Viited
Augustivalgus

**"Augustivalgus"** (inglise "Light in August") on William Faulkneri 1932. aastal ilmunud romaan.

Eesti keeles ilmus romaan Jaak Rähesoo tõlkes 1987. aastal kirjastuses Eesti Raamat.

Ajakiri Time nimetas 2005. aastal teose aegade 100 parima romaani hulka.
Koguja raamat

**Koguja raamat** on üks **[[Vana Testament|Vana Testamendi]]** tarkuseraamatutest. Selle autoriks peetakse kuningas Saalomoni, kes valitses Iisraeli umbes aastatel 970–928 eKr. Kogujat tutvustatakse raamatu alguses Taaveti poja ja Jeruusalemma kuningana, ilmselt vihjates Saalomonile. Tegelikult pärineb tekst arvatavasti alles 3. sajandist eKr. 

Koguja raamat on autobiograafiline mõtisklus elu mõtte, surma, Jumala ja saatuse üle. 
Autor leiab, et inimese tegevused on olemuslikult tühised, mõttetud, ajalikud ja kaduvad (heebrea k *hebel*). 
Inimene ei mõista seda, mis maailmas sünnib, ega näe, mis saatusel talle varuks on, ja nii on ühtviisi tühised nii suurte varanduste kokku ajamine kui palehigis töötamine: *"Taas nägin ma päikese all, et jooks ei olene kärmeist ega sõda sangareist; samuti ei olene leib tarkadest, rikkus mõistlikest ega menu osavaist, vaid aeg ja saatus tabab neid kõiki."* (Kg 9:11).
Ning teisal: *"Sest tema annab inimesele, kes temale meeldib, tarkust ja tunnetust ning rõõmu; aga patusele ta annab ülesandeks korjata ja koguda, et seda siis anda sellele, kes Jumalale meeldib. Seegi on tühi töö ja vaimunärimine."* (Kg 2:26).
 
Koguja raamatul on olnud sügav mõju kogu Lääne kultuurile.

## Koguja raamatu sisuline sisukord

1. peatükk. Elu tühisus ja tarkuse piirid. 
Koguja tutvustab end ning kirjeldab, kuidas kõik, mis päikese all toimub, on „tühisuste tühisus“. 

2. peatükk. Naudingud, töö ja rikkus kui tühisus. 
Autor uurib naudinguid, rikkust ja saavutusi, kuid leiab, et ka need ei anna püsivat rahuldust.

3. peatükk. Kõigel on oma aeg ja arutlus jumaliku korra üle. 

4. peatükk. Ülekohus, üksildus ja töö mõttetus. 
Koguja käsitleb rõhumist, kadedust ja töö rutiini.

5. peatükk. Tõotus Jumalale ja rikkuse petlikkus. 
Hoiatused rutakate tõotuste eest ning mõtisklus rikkuse ebakindluse üle.

6. peatükk. Inimese rahulolematus. 
Arutlus selle üle, kuidas isegi rikkus ja pikk iga ei too õnne, kui inimene pole rahul.

7. peatükk. Tarkuse väärtus ja elu paradoksid. 
Võrdlused, õpetussõnad ja tähelepanekud inimloomuse kohta.

8. peatükk. Võim, õiglus ja jumalik saladus. 
Koguja arutleb kuninga võimu, ülekohtu ja Jumala teede mõistmatuse üle.

9. peatükk. Surma paratamatus ja elu võimalused. 
Kõik surevad, kuid elav inimene saab veel tegutseda; rõhutatakse hetke väärtust.

10. peatükk. Rumaluse ja tarkuse vastandus. 
Praktilised tähelepanekud rumaluse tagajärgedest ühiskonnas ja poliitikas.

11. peatükk. Julgus tegutseda ja nooruse väärtus. 
Kutsutakse üles tegutsema, sest tulevik on teadmata ja noorust tuleb hinnata.

12. peatükk. Vananemine ja lõppsõna. 
Luuleline kirjeldus vananemisest ning kokkuvõte: „Karda Jumalat ja pea Tema käske.“
Augustivalgus (telesaade)

**"Augustivalgus"** oli Urmas Oti juhitud Eesti Televisiooni telesaatesari. See oli eetris 2003. aasta augustis, tähistamaks Eesti taasiseseisvumise aastapäeva 20. augustil. 

Sarja režissöör oli Villem Tarvas, toimetaja Tuuli Koch ja produtsent oli Raivo Suviste.

Urmas Ott intervjueeris otsesaates seitset saatekülalist, kes olid 12 viimase aasta jooksul Eesti arengule eriti silmapaistvalt kaasa aidanud. Külalised valiti rahvahääletusel ning nendeks olid Carmen Kass, Mart Laar, Andrus Kivirähk, Edgar Savisaar, Erkki-Sven Tüür, Hans H. Luik ja Erki Nool. Saated olid eetris 13.–19. augustil 2003.

## Välislingid
* Priit Liiviste ""Augustivalgus" näitab rahvale tosinat Eesti elu edendajat", Ohtuleht.ee, 4. juuli 2003
Martsa rike

**Martsa rike** on Ontika pangal paljanduv lasumusrike; halduslikult Ida-Viru maakonnas Jõhvi vallas. Rike on arvele võetud ürglooduse objektina.

## Viited

## Välislingid
*
Nabala karstiala

**Nabala karstiala** on karstiala Harju maakonnas. Karstiala on arvele võetud ürglooduse objektina. Karstiala kaitstakse Nabala maastikukaitseala piires.

## Vaata ka
* Nabala looduskaitseala

## Viited

## Välislingid
* 
*"Eesti suurim karstiala on nüüd Nabalas", Maaleht, 2. september 2009
Accademia Bizantina

**Accademia Bizantina** on Itaalia vanamuusikaansambel, mis on asutatud 1983. aastal Ravennas. Ansambel on spetsialiseerunud 17. ja 18. sajandi muusika ajalooliselt täpsele esitamisele. 

1996. aastast juhib ansamblit Ottavio Dantone, kes on 1989. aastast mänginud samas kollektiivis klavessiini. 

Kollektiiv esineb sageli ning osaleb Euroopa suurtel muusikafestivalidel Salzburgis, Ravennas, Holsteinis ja Luzernis. 

Kontserdireisid on ansambli viinud peale Euroopa maade ka Jaapanisse, Mehhikosse ja Ameerika Ühendriikidesse. 

Ansambel on esitanud Vivaldi, Händeli, Galuppi, Albinoni, Corelli, Pergolesi, Spontini, Purcelli, Haydni, Mozarti, Scarlatti jt teoseid, Bachi kantaate ja klavessiinikontserte. 

Ansambliga on koostööd teinud Andreas Scholl, Roberta Invernizzi, Sandrine Piau, Sonia Prina. 

Accademia Bizantina on tuntud plaadifirmade (nt Denon, RCA, Arts, Decca, Harmonia Mundi, Archiv) kaudu välja andnud ligi paarkümmend CD-albumit.

## Viited

## Välislingid
*Accademia Bizantina koduleht